အီးဇုနတောင်

အီးဇုနတောင် (飯縄山, Iizuna-yama) သည် ဂျပန်နိုင်ငံ၊ နဂနိုခရိုင်၊ နဂနိုမြို့၏ အနောက်မြောက်ဘက် ၁၀ ကီလိုမီတာအကွာတွင်ရှိသည့် တောင်တစ်ခု ဖြစ်သည်။ တောင်သည် နဂနိုမြို့နှင့် အီးဇုနမြို့တို့ကို ဖြန့်ကျက်တည်ရှိနေသည်။ ဤတောင်နှင့်အတူ ရဲဆန်းဂျိတောင် (霊仙寺山, Resenji-yama) 1875.0 m ၊ မဲနိုးတောင် (瑪瑙山, Menō-yama) 1748 m နှင့် အခြားတောင်များကို စုပေါင်းကာ "အီးဇုနတောင်တန်း" ဖြစ်ပေါ်လာသည်။ ဤတောင်သည် ၁၉၁၇ မီတာ မြင့်သည်။

အီးဇုနတောင်သည် "မယောခိုး - တိုဂခုရှိရန်းဇန်းအမျိုးသားဥယျာဉ်" အတွင်း ပါဝင်သည်။ "မြောက်ပိုင်းရှင်းရှုတောင် ငါးခု" (北信五岳) တွင် ပါဝင်သည့်တောင်လည်း ဖြစ်သည်။ မြောက်ပိုင်းရှင်းရှုတောင် ငါးခုတွင် အီးဇုနတောင်၊ မယောခိုးတောင်၊ ခုရိုဟိမဲတောင်၊ တိုဂခုရှိတောင်နှင့် မဒရအိုတောင်တို့ ပါဝင်သည်။ တောင်သည် "ဂျပန်နိုင်ငံ၏ အထင်ရှားဆုံး တောင် ၂၀၀ စာရင်း" (日本二百名山 Nihon 200 meizan) နှင့် "နဂနိုခရိုင်ရှိ အထင်ရှားဆုံး တောင် ၁၀၀ စာရင်း" (信州百名山) တို့တွင် ပါဝင်သည့် တောင်တစ်ခု ဖြစ်သည်။ 100, 200 and 300 Famous Japanese Mountains. |accessed Sept 24 2022信州百名山. (Shinshu 100 Meizan) |accessed Sept 24 2022

ဤတောင်သည် ဘာသာရေးအရလည်း ရှုဂန်းဒိုးကဲ့သို့သော ဘာသာများအတွက် အထွတ်အမြတ်နေရာတစ်ခု ဖြစ်သည်။ တောင်တက်လမ်း၏ အဝင်ပေါက်များတွင် များစွာသော တိုရိအိများ (torii) နှင့် ခိုမအိနု (ခွေးခြင်္သေ့ရုပ်တု) များကို တွေ့ရသည်။ တောင်ဘက်လမ်းကြောင်းတွင် ဗုဒ္ဓရုပ်ပွားတော် ၁၃ ခုနှင့် တောင်ထိပ်အနီးတွင် နတ်ကျောင်းတစ်ခု ရှိသည်။ 

တောင်တက်ခြင်း
တောင်သို့ တစ်နှစ်ပတ်လုံးတက်ရောက်နိုင်သည်။ လူကြိုက်များသည့် တောင်တက်လမ်းများစွာလည်း ရှိသည်။ တောင်ထိပ်သို့ တက်ရောက်ရန် ကြာချိန်မှာ ၂ နာရီ မှ ၂ နာရီခွဲ ကြာမြင့်သည်။信州百名山飯縄山 (Shinshu 100 Famous Mountains Mount Iizuna.  |accessed Sept 24 2022 တောင်ဘက်လမ်း (南登山道 Minami tozan do) သည် zuna Trailhead Bus Stop (飯縄登山口バス停 Izunatozanguchi basu tei) မှ စတင်သည်။ ဤလမ်းသည် နဂနိုဘူတာမှ တိုင်းတာပါက အကွာအဝေး ၁၄ ကီလိုမီတာရှိသည်။ ထို့အတွက်ကြောင့် ကား၊  Alpico Kōtsū မှ ပြေးဆွဲပေးနေသည့် ဘတ်စကားများဖြင့် ရောက်ရှိနိုင်သည်။ ကားပါကင်အတွက် နေရာလည်း ရှိသည်။ ကားပါကင်သည် နဂနိုကျေးလက်အပန်းဖြေကလပ်၏ အရှေ့တွင် ရှိသည်။ အီးဇုနတောင်တက်လမ်းအစ (၁၁၂၆ မီတာအမြင့်) မှ လမ်းသည် ၁၉၁၇ မီတာအထိ အမြင့်သို့ တက်ရောက်ရမည် ဖြစ်သည်။ လမ်းအကွာအဝေးအနေဖြင့် ခန့်မှန်းခြေ ၄ ကီလိုမီတာ ဖြစ်သည်။ လမ်းတစ်လျှောက်တွင် ချိန်းကြိုးများ၊ လှေကားများ မရှိပေ။ ကျွမ်းကျင်မှု အနည်းငယ်ရှိရန် လိုအပ်မည် ဖြစ်သည်။ အခြားသော လူကြိုက်များသည့် လမ်းကြောင်းတစ်ခုမှာ "အနောက်ဘက်လမ်ကြောင်း" (西登山道 Nishi tozan do)  ဖြစ်သည်။ ဤလမ်းကြောင်းသည် တိုဂခုရှိရွာ (ပင်လယ်ရေမျက်နှာပြင်အထက် ၁၂၂၅ မီတာ) မှ စတင်သည်။ ဤလမ်းကြောင်းသည် အမြင့် ၁၈၄၀ မီတာ အရောက်တွင် "တောင်ဘက်လမ်းကြောင်း" နှင့် တွေ့ဆုံသည်။ ၎င်းတွေ့ဆုံသည့် နေရာကို "တောင် - အနောက်လမ်းခွဲ"  (南・西登山道分岐 Minami nishi tozan-dō bunki) ဟု ခေါ်သည်။Nagano Trail Guide by Grade. |accessed Aug 26 2022

တောင်ထိပ်မှ ပတ်ပတ်လည်မြင်ကွင်းကျယ်မြင်ရသည်။ နဂနိုမြို့၊ တိုဂခုရှိတောင်၊ တခဆွတ်မတောင်နှင့် ခုရိုဟိမဲတောင်တို့ကိုလည်း မြင်ရသည်။ အထူးသဖြင့် ဆောင်းရာသီတွင် ဟိဒတောင်တန်း၊ ယဆွတ်ဂတခဲတောင်တန်းနှင့် ဖူဂျီတောင်တို့ကို မြင်ရသည်။ ဆောင်းရာသီတွင် တက်ရောက်မည်ဆိုပါက သံဆူးပါသည့်ပါနပ် စသည့် တောင်တက်ရာတွင် အသုံးပြုသည့် ပစ္စည်းများ လိုအပ်မည် ဖြစ်သည်။ တောင်ထိပ်မှ တိုဂခုရှိတောင်သို့ တက်ဆင်းနိုင်ပြီး၊ တိုဂခုရှိတောင်မှတဆင့် မဲနိုးတောင်၊ တိုဂခုရှိနှင်းလျှောစီးကွင်းသို့လည်း သွားနိုင်သည်။ 

နှင်းလျှောစီးခြင်း
တောင်တွင် နှင်းလျှောစီးခြင်းသည်လည်း လူကြိုက်များသည်။ တောင်တွင် ၁၉၈၈ ခုနှစ် ဆောင်းရာသီအိုလံပစ်ပြိုင်ပွဲတွင် အသုံးပြုခဲ့သည့် Spiral (bobsleigh, luge, and skeleton) အားကစားကွင်း ရှိသည်။ အလွတ်ပုံစံနှင်းလျှောစီးသည့်ပြိုင်ပွဲကို အီးဇုနအပန်းဖြေကွင်း (いいずなリゾートスキー場) တွင် ကျင်းပခဲ့သည်။ ဤကွင်းသည် တောင်၏ အရှေ့ဘက်တောင်စောင်းတွင် ရှိသည်။ ဤအပန်းဖြေကွင်းတွင် ၂၀၀၅ ခုနှစ်ကမ္ဘာ့အိုလံပစ်အထူးဆောင်းရာသီပြိုင်ပွဲများကို ကျင်းပခဲ့သည်။Iizuna Resort. |accessed Sept 24 2022

နှင်းလျှောစီးသည့်ကွင်းတွင် လမ်းကြောင်း ၇ ခု ရှိသည်။ ဤလမ်းကြောင်းများသည် ပင်လယ်ရေမျက်နှာပြင်အထက် ၁၅၀၀ မီတာ တွင် ရှိသည်။ ဒေါင်လိုက် ၆၀၀ မီတာ၊ အောက်ခြေသည် ၉၀၀ မီတာ ရှိသည်။ ပြေးလမ်းကြောင်းအရှည်မှာ ၂၅၀၀ မီတာ ဖြစ်သည်။

ကိုးကား

ကဏ္ဍ:ဂျပန်နိုင်ငံရှိ တောင်များ